Naša škola ove školske godine sudjelovala je u obilježavanju Svjetskog tjedna novca (21. do 25. ožujka 2022. godine) i to sudjelovanjem u natjecanju pod nazivom Europski kviz o novcu. Natjecanje je prvi puta organizirano 2018. godine kao europsko natjecanje u cilju unaprijeđenja razine financijske pismenosti mladih između 13 i 15 godina. 23. ožujka 2022. godine s početkom u 13 sati održalo se peto izdanje Europskog kviza o novcu na kojem je sudjelovao deveteročlani tim učenika 8. razreda matične škole u Ražanacu s učiteljicom geografije Dijanom Jurjević. Na nacionalnoj razini sudjelovalo je ukupno 258 timova i 1162 učenika iz cijele Hrvatske. Sami kviz održan je putem interneta na YouTube kanalu i Kahoot platformi. Kviz je inače dio širih inicijativa financijske pismenosti Europske bankovne federacije i nacionalnih udruženja banaka.





















